Interjaktprøven 2023 avlyst.

Hedmark EHK og arrangementskomiteen har tatt den tunge beslutningen om å avlyse Interjaktprøven 2023.

Snøforholdene gjorde at avlysning var uunngåelig for oppsatt prøvedato. Vi ser nå at prøven ikke lar seg gjennomføre med de forutsetningene vi ønsker for arrangementet:

* Usikkerhet med gode og mest mulig like prøveterreng og mer vinterlige forhold for 61 startende hunder.
* Andre planlagte løshundaktiviteter i regi av Hedmark EHK er Metboxprøven, Unghundprøven og Klubbkamp.
* Utfordringer med fasiliteter for arrangementet til gitte datoer. Det er julebordsesong.
* Vi er helt avhengig av at våre sponsorer, Jegerpodden, dommere og alle andre ressurspersoner kan bistå for at arrangementet skal bli slik vi ønsker. Det er pr. dags dato mye usikkerhet rundt dette.

Vi løfter blikket og starter allerede nå planleggingen av Interjaktprøven 2024.

En enorm respons fra sponsorer, samarbeidspartnere og ikke minst deltagere (140 påmeldte hunder), gjør at vi gleder oss til arbeidet som ligger foran oss.

Tusen takk for støtten og håper dere alle er med oss videre. Uten dere får vi ikke dette til.

Vennlig hilsen

Hedmark EHK